

**ΠΛΗΡΟΦΟΡΙΑΚΟ ΣΥΣΤΗΜΑ «ΑΤΛΑΣ»**



**ΜΗΝΙΑΙΑ ΑΠΕΙΚΟΝΙΣΗ ΑΠΟΝΟΜΩΝ ΚΥΡΙΩΝ ΣΥΝΤΑΞΕΩΝ**

**ΦΕΒΡΟΥΑΡΙΟΣ 2021**

Περιεχόμενα

[1. Μηνιαία ολοκλήρωση Αιτημάτων Κύριας Σύνταξης 3](#_Toc69830712)

[2. Πλήθος νέων αιτήσεων οριστικής κύριας σύνταξης 5](#_Toc69830713)

[3. Πλήθος και εκτιμώμενη πληρωμή εκκρεμών αιτήσεων οριστικής κύριας σύνταξης 7](#_Toc69830714)

ΠΑΡΑΤΗΡΗΣΗ: Τα στοιχεία του μήνα αναφοράς έχουν επικαιροποιηθεί με την εικόνα που εμφανίζεται στα πληροφοριακά συστήματα του e-ΕΦΚΑ του επόμενου μήνα.

# Μηνιαία ολοκλήρωση Αιτημάτων Κύριας Σύνταξης

Τα αιτήματα συνταξιοδότησης που υποβάλλουν οι ασφαλισμένοι ολοκληρώνονται κατά κανόνα από τις αρμόδιες υπηρεσίες του e-ΕΦΚΑ με την έκδοση εγκριτικών ή απορριπτικών αποφάσεων. Σε κάποιες περιπτώσεις, όπως για παράδειγμα όταν ο ασφαλισμένος καταθέσει αίτηση εκ παραδρομής ή όταν κάποιος έχει υποβάλλει δύο αιτήσεις σε διαφορετικά υποκαταστήματα, η ολοκλήρωση της αίτησης πραγματοποιείται χωρίς την έκδοση απόφασης.

Με τη συνδρομή και της ψηφιακής απονομής «ΑΤΛΑΣ» τον Φεβρουάριο του 2021 αυξήθηκε σε μεγάλο βαθμό ο αριθμός των αιτημάτων που ολοκληρώθηκαν σε σχέση με τον αντίστοιχο μήνα του 2020 και του 2019 **(Φεβρουάριος 2019 – 9.904 ολοκληρωμένες αιτήσεις, Φεβρουάριος 2020 - 13.506 ολοκληρωμένες αιτήσεις, Φεβρουάριος 2021 - 16.066 ολοκληρωμένες αιτήσεις).** Συνολικά, τον Φεβρουάριο του 2021 η αύξηση της ολοκλήρωσης των αιτημάτων ανέρχεται σε 18,95% έναντι του Φεβρουαρίουτου 2020 και 62,22% έναντι του Φεβρουαρίουτου 2019, παρότι οι υπηρεσίες του e-ΕΦΚΑ λειτουργούσαν με μειωμένο προσωπικό λόγω της πανδημίας του COVID-19.

Στο Διάγραμμα 1 που ακολουθεί αποτυπώνεται η ολοκλήρωση των συνταξιοδοτικών αιτήσεων κύριας σύνταξης το μήνα Φεβρουάριο για τα έτη 2019, 2020 και 2021. Αναλυτικά στοιχεία παρουσιάζονται στον Πίνακα 1.

 **Διάγραμμα 1:** Ολοκλήρωση των συνταξιοδοτικών αιτήσεων κύριας σύνταξης το μήνα Φεβρουάριο για τα έτη 2019, 2020 και 2021 (Από το Μάρτιο 2020 λόγω COVID-19 η λειτουργία του δημόσιου τομέα γίνεται με εκ περιτροπής εργασία).



**Πίνακας 1:** Κατανομή ολοκλήρωσης συνταξιοδοτικών αιτημάτων (εγκριτικών, απορριπτικών, χωρίς απόφαση) ανά μήνα.

# Πλήθος νέων αιτήσεων οριστικής κύριας σύνταξης

Οι νέες αιτήσεις για συνταξιοδότηση που υποβάλλουν οι ασφαλισμένοι παρουσιάζουν αυξητικές τάσεις από το 2017 που ιδρύθηκε ο e-ΕΦΚΑ και για τα επόμενα δύο έτη, με το φαινόμενο να εμφανίζεται πιο έντονο το τετράμηνο Σεπτέμβριος-Δεκέμβριος του 2019 (αύξηση 15,16% - 7.876 περισσότερες νέες αιτήσεις σε σχέση με το αντίστοιχο διάστημα του 2018).

Οι αιτήσεις καταγράφονται με βάση την ημερομηνία υποβολής αντί της ημερομηνίας καταχώρησης στο πληροφοριακό σύστημα στο παρελθόν, καθώς στα τέλη του 2019 διαπιστώθηκε ότι υπήρχε μεγάλος αριθμός αιτημάτων τα οποία δεν είχαν καταχωρηθεί για πολλούς μήνες.

Στο διάγραμμα που ακολουθεί αποτυπώνεται η τάση των νέων αιτήσεων. Για το 2021 το πλήθος των νέων αιτήσεων κύριας σύνταξης εκτιμάται περίπου στις 155.000 συνολικά.

 **Διάγραμμα 2:** Ετήσια κατανομή νέων αιτήσεων.

Στον Πίνακα 2 παρουσιάζεται η εξέλιξη των νέων αιτήσεων κύριας συνταξιοδότησης από την έναρξη της λειτουργίας του ΕΦΚΑ το 2017. Επειδή μεσολαβεί ένα χρονικό διάστημα από την ηλεκτρονική υποβολή της αίτησης μέχρι την προσκόμιση των δικαιολογητικών από τον ασφαλισμένο, οπότε και οριστικοποιείται η αίτηση, ενδέχεται να υπάρχει μια μικρή αναθεώρηση του πλήθους στην επόμενη κάθε φορά έκθεση.



**Πίνακας 2:** Κατανομή πλήθους νέων αιτήσεων οριστικής κύριας σύνταξης.

# Πλήθος και εκτιμώμενη πληρωμή εκκρεμών αιτήσεων οριστικής κύριας σύνταξης

Στον Πίνακα 3 παρουσιάζεται η εξέλιξη του πλήθους και της εκτιμώμενης πληρωμής των εκκρεμών αιτήσεων προς τους δικαιούχους με βάση την ημερομηνία αίτησης, ανά μήνα από τον Ιανουάριο του 2019 έως και τον Φεβρουάριο του 2021. Από τα εκτιμώμενα ποσά έχει αφαιρεθεί η εισφορά υπέρ υγείας και ο φόρος εισοδήματος.

Σημειώνεται πως στο σύνολο των εκκρεμών αιτήσεων περιλαμβάνονται οι αιτήσεις συνταξιοδότησης, όπως ορίζονται σύμφωνα με την εθνική νομοθεσία, ενώ δεν περιλαμβάνονται οι αιτήσεις που είναι χαρακτηρισμένες ως διεθνείς και για τις οποίες απαιτείται αλληλογραφία με το εξωτερικό.



**Πίνακας 3:** Εξέλιξη πλήθους και ποσού εκκρεμών αιτήσεων οριστικής κύριας σύνταξης (εκτός διεθνών συντάξεων).

Σημειώνεται ότι τα στοιχεία του Πίνακα Εκκρεμών Αιτήσεων αναθεωρούνται σε κάθε έκθεση έως 4%. Η αναθεώρηση κρίνεται αναγκαία λόγω της δυνατότητας που έχουν οι ασφαλισμένοι να οριστικοποιήσουν την αίτησή τους με την ύστερη προσκόμιση δικαιολογητικών, η οποία όμως οριστική αίτηση αναδράμει για τα αποτελέσματά της στην ημερομηνία της αρχικής υποβολής.

Στον Πίνακα 4 αποτυπώνεται η εξέλιξη του πλήθους και της εκτιμώμενης πληρωμής των ληξιπρόθεσμων εκκρεμών αιτήσεων οριστικής κύριας σύνταξης (αιτήσεις για τις οποίες ο χρόνος αναμονής είναι άνω των 90 ημερών) εκτός των διεθνών συντάξεων, ανά μήνα από τον Ιανουάριο του 2019 έως και τον Φεβρουάριο του 2021.



**Πίνακας 4:** Εξέλιξη πλήθους και καταβαλλόμενου ποσού ληξιπρόθεσμων εκκρεμών

αιτήσεων οριστικής κύριας σύνταξης (εκτός διεθνών συντάξεων)

Σημειώνεται ότι τα στοιχεία του Πίνακα Ληξιπρόθεσμων Εκκρεμών Αιτήσεων αναθεωρούνται σε κάθε έκθεση έως 4%. Η αναθεώρηση κρίνεται αναγκαία λόγω της δυνατότητας που έχουν οι ασφαλισμένοι να οριστικοποιήσουν την αίτησή τους με την ύστερη προσκόμιση δικαιολογητικών, η οποία όμως οριστική αίτηση αναδράμει για τα αποτελέσματά της στην ημερομηνία της αρχικής υποβολής.